Lestenes Brāļu kapi
Lestenes Brāļu kapi ir brāļu kapi, kas atrodas Tukuma novada Lestenē. Šajos kapos ir guldīti karavīri, kuri Otrā pasaules kara laikā krituši Latviešu leģiona rindās. Tikai pēc Latvijas Republikas neatkarības atjaunošanas bija iespējams vienkopus pārapbedīt karavīrus no visas Latvijas. Pašlaik šeit ir pārapbedīti 934 kritušie latviešu karavīri. Kapi atrodas pie Lestenes luterāņu baznīcas, kas kopā veido vienotu kompleksu. Pretī baznīcai atrodas Brāļu kapu piemiņas istaba un leģionāru bunkura ekspozīcija.